कोहली ने नहीं खिलाया तो 19 साल के बल्‍लेबाज ने 5 मैचों में ठोकी 2 सेंचुरी, 3 फिफ्टी, दिग्‍गज पीछे छूटे Vijay Hazare Trophy 2019 devdutt-padikal-hits consecutive 50 plus score | sports - News in Hindi - हिंदी न्यूज़, समाचार, लेटेस्ट-ब्रेकिंग न्यूज़ इन हिंदी
कोहली ने नहीं खिलाया तो 19 साल के बल्‍लेबाज ने 5 मैचों में ठोकी 2 सेंचुरी, 3 फिफ्टी, दिग्‍गज पीछे छूटे
Updated: October 23, 2019, 5:35 PM IST
विजय हजारे ट्रॉफी के सेमीफाइनल के देवदत्त पडिक्कल ने 92 रन की पारी खेली
Last Updated: October 23, 2019, 5:35 PM IST
बेंगलुरु. भारत के उभरते बल्लेबाज 19 साल के देवदत्त पडिक्कल (Devdutt Padikkal) विजय हजारे ट्रॉफी (Vijay Hazare Trophy 2019) में धमाल मचा रहे हैं. इस साल आईपीएल (IPL) की फ्रेंचाइची में विराट कोहली (Virat Kohli) की रॉयल चैलेंजर्स बेंगलुरु (Royal Challengers Bangalore) की ओर से कर्नाटक के देवदत्त को अपनी काबिलियत दिखाने का मौका नहीं मिला था, लेकिन जब भी उन्हें मौका मिला. देवदत्त ने अपने बल्ले से कमाल ही किया. विजय हजारे ट्रॉफी में पिछले 10 मैचों में देवदत्त ने दो शतक और 6 अर्धशतक जड़े, वहीं वह इस टूर्नामेंट के नंबर एक बल्लेबाज भी बन गए हैं. छत्तीसगढ़ के खिलाफ विजय हजारे ट्रॉफी (Vijay Hazare Trophy 2019) के सेमीफाइनल में उन्होंने 5वां अर्धशतक जड़ दिया है.
विजय हजारे ट्रॉफी के इस सीजन में देवदत्त के 598 रन हो गए हैं
रॉयल चैलेंजर्स बेंगलुरु ने खरीदा
सात जुलाई 2000 को केरल में जन्में देवदत्त ने पिछले साल 28 नवंबर को फर्स्ट क्लास क्रिकेट में डेब्यू किया था. फर्स्ट क्लास में शानदार प्रदर्शन के कारण पिछले साल दिसंबर में आईपीएल (IPL) 2019 के लिए उन्हें रॉयल चैलेंजर्स बेंगलुरु (Royal Challengers Bangalore) ने खरीदा. हालांकि उन्हें मैदान पर उतरने का मौका नहीं मिला, जिसके बाद कर्नाटक के इस खिलाड़ी को इसी साल सितंबर में लिस्ट ए क्रिकेट में डेब्यू करने का मौका मिला और विजय हजारे ट्रॉफी (Vijay Hazare Trophy 2019) में उन्होंने लगातार पांच बार 50 से अधिक रन की पारी खेलकर दिग्गजों के रिकॉर्ड की बराबरी कर ली. टूर्नामेंट के सेमीफाइनल में हालांकि वह शतक जड़ने से चूक गए. देवदत्त 92 रन पर आउट हुए.
5⃣0⃣ for Devdutt Padikkal, continues his impressive form. #KARvCHH #VijayHazare @Paytm pic.twitter.com/tw7pDJuhv4
वह विजय हजारे ट्रॉफी (Vijay Hazare Trophy 2019) में लगातार सबसे ज्यादा बार 50 से अधिक रन बनाने वाले दिग्गजों के क्लब में शामिल हो गए हैं. इस लिस्ट में ऋद्धिमान साहा शीर्ष पर हैं. उन्होंने 20 फरवरी से 10 मार्च 2012 के बीच लगातार छह बार 50 से अधिक रन बनाए. इनके बाद बाकी सभी बल्लेबाजों ने पांच बार ऐसा किया. द्वारका रवि तेजा, दिनेश कार्तिक (दो बार), मनीष पांडे, शेल्डन जैक्सन, मयंक अग्रवाल (Mayank Agarwal) और फिर देवदत्त ने पांच बार लगातार 50 रन से अधिक स्कोर किया.
600 से दो रन दूर
विजय हजारे ट्रॉफी (Vijay Hazare Trophy 2019) के इस सीजन में देवदत्त (Devdutt Padikkal) सर्वाधिक रन बनाने वाले बल्लेबाज हैं. उनके 598 रन हो चुके हैं. टूर्नामेंट का आगाज ही उन्हाेंने झारखंड के खिलाफ 58 रन बनाकर किया था. इसके बाद 2, 60, 8, 44, 79, 103*, 102*, 50 और 92 रन बनाए. देवदत्त ने इस टूर्नामेंट में 10 मैचों में 61 चौके और 11 छक्के लगाए हैं.
First published: October 23, 2019, 4:13 PM IST